Svaret på det er ja. Det vi legger opp til, er at det nye investeringstilskuddet skal kunne brukes til å bygge flere sjukehjem, men også omsorgsboliger eller andre typer boliger – kall det hva man vil – hvor det skal tilbys heldøgns pleie og omsorg. Det er også en endring i forhold til det som har vært gjeldende fram til nå, nemlig at vi skal innrette det også mot brukere under 67 år, noe vi er veldig opptatt av. Det er nettopp den målgruppa som representanten Tørresdal er opptatt av. Det kan være mennesker med psykiske problemer, rusproblemer, funksjonshemninger eller andre ting. Så de er også i den målgruppa i forhold til det tilskuddet vi nå foreslår.